ปวดหลังหัวรู้สึกหลังหัวร้อนวูบวาบเวลาที่อ่านหนังสือค่ะ พอเอามือไปจับรับรู้ได้ถึงรังสีความร้อนออกมาเลย บวกกับรู้สึกสมองเริ่มต่อต้านไม่อยากอ่านหนังสือแล้ว (ช่วงนี้ใกล้สอบปิดบล็อคค่ะ) รู้สึกง่วงนอนทั้งวันเลย หลับแบบหลับตื่นอีกทีคือเอ้าทำไมนอนเยอะผิดปกติ ควรแก้ยังไงได้บ้างคะ
สวัสดีค่ะ อาการปวดหลังหัวร้อนวูบวาบตอนอ่านหนังสือดังกล่าวมานั้น อาจจะเกิดมาจาก ปวดหัวจากการใช้งาน คือปวดกล้ามเนื้อที่อยู่รอบๆศีรษะ สัมพันธ์กับการใช้งาน อาจจะมีอาการปวด ตึง ร้อนๆบริเวณดังกล่าวได้ สาเหตุอื่นๆเช่น ปวดไมเกรน มักปวดข้างเดียว มีคลื่นไส้ อาเจียน ตาพร่าได้ หรือปวดมาจาก อาการในสมอง เช่นมีเนื้องอกในสมอง มักจะต้องปวดรุนแรง ปวดมากขึ้นเรื่อยๆ ปวดมากตอนเช้าและมีอาเจียนพุ่งจากที่กล่าวมา ที่มีปัจจัยกระตุ้นคือการอ่านหนังสือนานๆชัดเจน อาจจะเป็นปวดหัวจากการใช้งานมากที่สุด ซึ่งการรักษาคือควรพักผ่อนให้เพียงพอ พักการใช้งานสายตา รับประทานยาแก้ปวด ยาแก้อักเสบที่ไม่ใช่สเตียรอยด์ ได้หากยังมีอาการเป็นมาก พักหรือกินยาแก้ปวดแล้วไม่ดีขึ้นเลย ปวดมากขึ้นจนทำให้นอนไม่ได้ ควรไปพบแพทย์